《过方广不遇主僧留示》
宋代·胡寅

崎岖荦确梁复矼，赪肩四力流汗杠。笋舆轧轧三十里，乃值道人游近邦。

倦躯且借禅榻卧，仰睇杰阁丹青庞。泉湍夜挟风雨壮，撼床殷枕如涛江。

晴峦空濛染佛髻，白月皓皓团僧窗。高杉大松间修竹，烟旄雾盖参云幢。

要须酒壶缀羊羫，哀箫怨笛歌鬟双。缅怀东岩谢太傅，提携靓艳凌崆㟅。

不学香山白居士，只与如满相敦厖。想君闻之笑且■，西东分流岭头泷。

归来亦复有何好，方寸坐以钟鱼降。留诗六反皆震动，鱼谁考击钟谁撞。

作者简介：胡寅（公元1098年～公元1156年），字明仲，学者称致堂先生，宋建州崇安（今福建武夷山市）人，后迁居衡阳。胡安国弟胡淳子，奉母命抚为己子，居长。秦桧当国，乞致仕，归衡州。因讥讪朝政，桧将其安置新州。桧死，复官。与弟胡宏一起倡导理学，继起文定，一代宗师，对湖湘学派的发展，起了巨大作用。著作还有《论语详说》、《读史管见》、《斐然集》等。